
«Mami». Concebut i dirigit per: Mario Banushi. Amb: Vasiliki Driva, Dimitris Lagos, Eftychia Stefanou, Angeliki Stellatou, Fotis Stratigos, Panagiota Υiagli. Disseny de decorats i vestuari: Sotiris Melanos. Composició musical i disseny de so: Jeph Vanger. Disseny d’il·luminació i dramaturg associat: Stephanos Droussiotis. Col·laboradors artístics: Aimilios Arapoglou, Thanasis Deligiannis. Assistent de direcció: Theodora Patiti. Relacions internacionals i gestió de gires: Nikos Mavrakis - TooFarEast. Gestió de producció: Rena Andreadaki, Christos Christopoulos. Coordinadora d’audicions i residències: Konstantina Douka Gkosi - TooFarEast. Disseny de la il·luminació en gira: Marietta Pavlaki. Enginyer de so en gira: Kostas Chaidos. Assistent de decorats: Sofia Theodorou. Assistent de vestuari: Nikoleta Anastasiadou. Un encàrrec i producció d’Onassis Stegi. Coproduït pel  Grec 2025 Festival Barcelona, Berliner Festspiele (Alemanya), Odéon – Théâtre de l’Europe (França), FOG festival / Triennale Milano Teatro (Itàlia),  & Espoo Theatre (Finlàndia), Festival d’Avignon (França), Théâtre de Liège (Bèlgica), Noorderzon Festival / Grand Theatre Groningen (Països Baixos). La recerca inicial i el desenvolupament d’aquest projecte ha estat possible gràcies al suport de l’Onassis AiR Fellowship [Grècia] i el Centre Culturel Hellénique - Paris (França). Amb el suport de l’Onassis Stegi “Outward Turn” Cultural Export Program. Amb el suport financer del Ministeri de Cultura de Grècia. Amb la col·laboració d’OMAZ Civic Non-Profit Company. Festival Grec 2025. Sala Maria Aurèlia Capmany, Mercat de les Flors, Barcelona, 2025. Del 22 al 23 de juliol 2025.
_______________________________________________________________
La mare nodridora demana ser nodrida

Una mare avia. Una mare madrastra. Una mare-mare biològica. Potser vosaltres només heu tingut una única mare. Però pel que fa a Mario Banushi, el jove creador d’origen albanès que als vint-i-sis anys s’ha convertit ja en la prometedora nova sensació de l’escena grega i que acaba de triomfar al festival d’Avinyó amb el mateix muntatge ara presentat al festival Grec, ell n’ha tingut tres, de mares. I a cadascuna d’elles els hi ha dedicat un espectacle, perquè totes se’l mereixen.


Però això no implica que les altres dues estiguin absents dels espectacles que no són estrictament els seus. Només cal veure com a Mami, mentre la mare biològica pareix amb dolor, la mare àvia (a la qual ell mateix anomenava “mami”), abandonant la caseta en la qual acaben convivint d’una o altra manera tots els personatges convocats per Banushi, surt a passejar per l’àrid paisatge que envolta la llar i se situa sota una nocturna farola plena d’enigmàtic significat.


Poc després, un fill-net li canvia els bolquers a la seva mare-àvia amb una disposició afectuosa que et fa pensar molt en aquell Castellucci capaç d’omplir les parets amb merda d’un pare incontinent, davant l’etern silenci d’un déu impertorbable. El colpidor record de Sobre el concepte de rostre en el fill de déu resulta inevitable. Però encara que la jove promesa ja un xic consagrada evoqui i admiri el consagradíssim veterà, els seus universos estètics són ben distants.


I aquest és sens dubte un dels trets distintius de l’estil que Banushi exhibeix a Mami. Les referències que han deixat petjada en el seu oníricament surreal homenatge a la/les mare/s són detectables. Però la forma amb la qual apareixen a l’escenari, pertany només a ell. I aquest íntim sentit de la propietat vinculat al molt personal punt de partida que tenen totes aquestes imatges es posa del tot de manifest quan, cap al final de la proposta, el creador puja a l’escenari, se situa davant una gran fotografia en la qual hi surt la mare alletant-lo a ell quan era nadó i retalla la seva pròpia imatge. Gairebé com si alhora que li ret homenatge estigués també reafirmant la necessitat de separar-se d’aquesta imatge, de no quedar-hi excessivament enxampat.


I és que les mares nodridores poden també resultar molt exigents quan, arribat el moment, demanen ser nodrides pels fills. Quan aquest amorós fill/net rep amb forma de taronges les atencions d’una noia que acabarà convertint-se en la seva núvia, la mare/àvia s’interposa entre ells amb la boca ben oberta, tot reclamant aquesta atenció que ara s’ha desviat cap a una altra persona.


En paraules del mateix Banushi, aquest espectacle té alguna cosa de desig, de pregària i de pregunta sobre “el pes que té la paraula 'mare' tant per a qui l’escolta com per a qui la diu. Qui cuida de qui?… mai vaig entendre aquesta relació complicada i mai no ho faré. Però intento desfer-la com un cordó umbilical, com les vísceres que connecten la vida amb les seves arrels”.


Tornant a la núvia: també ella viurà d’aquí a poc el desemparament que implica deixar de ser l’objecte de la mirada i del desig del nuvi. Anant de nou cap allò de les referències, Banushi cita, entre els seus creadors favorits,  l’armeni Serguei Paradjànov, un cineasta extraordinari que, tal i com diu Banushi, posseïa una talent únic a l’hora de reconvertir amb imaginació desbordada la imatgeria tradicional del seu país; si no heu vist mai cap pel·lícula seva, us aconsello molt buscar-les a Filmin. Quedareu bocabadats.


El cas és que, sense el barroquisme de l’armeni, Banushi crea una preciosa imatge que podria ser també seva: la de la parella nua (els cossos nus són una constant en el teatre del greco-albanès) i abraçada, coberta per un gran vel de núvia. Una imatge que aviat es veurà pertorbada per l’aparició d’un altre cos nu que camina capgirat i a quatre potes com si fos un estrany animal, però que ben aviat demostra ser un home seductor capaç de fer-se seu el nuvi.


Llavors, la núvia deixa anar els seus instints suïcides sense permetre’s mai sucumbir-hi del tot. La núvia fica el cap i mig cos dins un gran cub, ple alhora també de la mateixa llet materna que, en una altra imatge potent, una jove adolescent ha semblat menysprear tot escopint-la cap a l’aire. La núvia conté la respiració sota l’aigua-llet, i el seu cos distorsionat agafa una mica les formes d’una pintura de Francis Bacon. Però la núvia aparta a temps la cara evitant així l’ofec. Serà també la mare àvia la que, assecant-li els mullats cabells, l’empeny a continuar cap en davant, probablement per convertir-se ben aviat també ella en una altra “mami”.


Per cert, com recorda el creador d’aquest potent seguit d’escenes maternals que acaba amb una mena d’ofrena mortuòria, en la seva llengua, la paraula “mami” s’escriu i sona gairebé igual que la paraula “mam”. I aquesta última, caldria traduir-la com “aliment”. Qui té cura de qui? Qui alimenta a qui? Banushi no transmet certeses. Però si que sap com transmetre suggeriments oberts a la interpretació, mitjançant un llenguatge que, encara que en alguns moments sembli que s'encalla un xic, sempre et manté ben atent. I atenció mereix també la molt cuidada banda sonora enregistrada per la qual udolen els gossos, i es converteixen en sons els records del seu creador.


I aquest és sens dubte un dels trets distintius de l’estil que Banushi exhibeix a Mami. Les referències que han deixat petjada en el seu oníricament surreal homenatge a la/les mare/s són detectables. Però la forma amb la qual apareixen a l’escenari, pertany només a ell.
Ramon Oliver, Recomana, 24 juliol 2025
Una trista cerimònia d’evocació de la maternitat


La infància és el territori dels somnis. Dels que es tenen quan s’és infant i els que es recorden quan s’és adult. La infància alimenta la imaginació surfejant entre el que és visible i el que és incomprensible tot construint realitats imaginades. I quan aquesta infància està marcada per l'absència de la figura materna, com en el cas del jove director grec Mario Banushi (26 anys), no és gens estranya la recerca de la memòria impossible a través de l’art.


Mami vol dir mare en albanès. La nacionalitat de la mare de Banushi, que el va deixar amb l’àvia per anar a treballar a Grècia i a qui veia de tant en tant. Banushi va parlar de la seva mare al primer espectacle que va estrenar, Ragada (escletxa en grec), de la seva madrastra a Goodbye, Lindita i del pare a Taverna Miresia.

Mami, la paraula que no pronunciava mai, és l’exorcisme amb el qual convoca totes les mares. Una cerimònia sobre la maternitat construïda a partir d'un seguit de quadres silents que voregen la tendresa quan cal canviar-li els bolquers a la mare vella —com Romeo Castellucci a Sur le concept du visage du fils de Dieu, del 2011—; que evoquen la trobada sexual entre els joves en quadres de plàstica renaixentista; que mostren la duresa de la separació i la solitud i el dol per la pèrdua d'una casa simbòlica. I tots ells abraçats per una exquisida banda sonora i una textura onírica, en un espai escènic realista d’un racó de món perdut on borden uns gossos llunyans.


Un ritual d’evocacions personals obertes a la interpretació dels espectadors, marcades per la nuesa dels cossos, la lentitud dels moviments, la irrupció d’aranyes, la luxuriosa baralla de dos mascles o la immersió en una banyera d’aigua —estil Suz/o/Suz de La Fura dels Baus—; tot en una permanent foscor. Sembla que no hi ha cap alegria, cap color. Ben al contrari: hi ha tristesa, melancolia, en aquesta mirada d’un notable valor poètic i una cuidadíssima estilització plàstica que en alguns moments celebra la bellesa però que, en d'altres, ens deixa una mica indiferents.

Santi Fondevila, Ara, 24 juliol 2025

Un bello y emotivo poema visual sobre la maternidad


“Una imagen vale más que mil palabras”. La frase popularizada por el publicista norteamericano Fred R. Barnard en la década de 1920 define el trabajo de Mario Banushi, lanzado a la escena internacional como el ‘niño maravillas’ del teatro griego. Su debut en el Grec ha sido una muy grata sorpresa cautivando a muchos con un bello y emotivo poema visual sobre la maternidad. No hay palabras. Las imágenes, poderosas, hermosas, impactantes, enternecedoras, tristes…, resuenan en nuestra memoria, nos emocionan y nos llevan a un viaje por los ciclos de la vida, la maternidad y los cuidados.


El joven director de 26 años ha hecho su vertiginosa entrada en la escena con el tema recurrente de la familia. Empezó una trilogía hablando de su madre (Ragada), siguió con el duelo por su madrastra (Good bye, Lindita) y acabó con su padre (Taverna Miresia…).  Ahora con Mami vuelve a la figura materna, en plural. Hijo de inmigrantes albaneses, se ha inspirado en todas las mujeres de su vida para rendir homenaje a todas las madres. Y en particular, a su madre biológica y a su abuela, que ejerció de mami, y así la llamaba, durante su infancia en Albania, hasta que pudo reencontrarse con su joven progenitora en Grecia. Cuenta que su teatro silente le evita la difícil decisión de elegir idioma para el texto (griego o albanés) y se ha marcado un camino propio dibujando bellos, tiernos e intensos paisajes conectados con su memoria.


La escenografía hiperrealista nos muestra una casa, un camino y una farola. La excelente música y la ambientación sonora —las campanadas, los aullidos de un perro, el llanto de un niño…— crean una atmósfera envolvente que atrapa. El director imprime un ritmo lento a la secuencia de imágenes. Una joven embarazada sale de casa para sacar la basura. Tras el nacimiento de la criatura, al poco vemos el reverso de la moneda: el hijo que cuida a su madre en la vejez o a la abuela, le cambia los pañales y la alimenta, como antes hizo ella. Una imagen enternecedora y llena de delicadeza.

Pero hay otra cara que el autor no oculta. Esa conducta de entrega amorosa al más necesitado tiene su peaje. Veremos al chico con una joven, que también le da de comer. El amor alimenta, pero cuando la madre requiere la atención del hijo y él se la presta, la muchacha le abandona frustrada. Banushi disecciona las relaciones humanas sin rehuir sus aristas: hay mucho amor, pero también celos, rupturas, peleas… Y echa mano de la desnudez en todas las edades para ilustrar tanto la belleza y pasión amorosa de la juventud como el desvalido cuerpo en la vejez.


Tras la aparición —de forma surrealista— de un hombre que causa la ruptura de la pareja, veremos en una poderosa imagen a la joven ahogando sus penas introduciendo parte de su cuerpo en una gran pecera. Parece querer suicidarse, aunque tras unas largas y angustiosas apneas, toma aire y repite el intento. Al final la ayuda una figura materna en ese relevo de cuidados que es continuo en la pieza. Luego los dos chicos protagonizarán una dramática y vibrante pelea intentando ahogar uno al otro.


La maternidad como fuente de vida aparece referida en otra bella estampa con una adolescente expulsando leche hacia arriba como un surtidor. Batushi refuerza el homenaje a su mami con una fotografía real de la mujer dándole el pecho. Él sale a escena, recorta al bebé y le sustituye. Y la acción continua hasta la muerte de la anciana madre y un ritual nostálgico amontonando sobre su cuerpo toda la vida pasada, simbolizada por los objetos que la llenaron, casa incluida. Un montaje para recordar.

Imma Fernández, El Periódico / Recomana, 26 juliol 2025
Una successió de postals


El creador grec d’origen albanès Mario Banushi és una de les “joves promeses” del teatre europeu, juntament amb la nostra amiga Lisaboa Houbrechts. Apadrinat per la Fundació Onassis (creada pel magnat grec el 1975), Banushi té vint-i-sis anys i tota la pressió (suposem) de ser una promesa escènica d’aquesta vella i cansada Europa. Al Mercat de les Flors vam poder veure Mami, un espectacle sense text inspirat en la seva mare, la seva àvia i totes les mares del món. La bellesa de l’espectacle és innegable, però en sortim amb la sensació que hem vist una successió de postals, de troballes escèniques enfilades una rere l’altra, sense solució de continuïtat. Tot està inventat: veure persones ancianes nues en escena ens remet automàticament a Romeo Castellucci. Banushi també em va fer pensar en la coreògrafa catalana Marta Carrasco en un parell d’ocasions: el tul blanc dona molt de joc, i escopir líquid cap amunt amb una bona llum darrere sempre queda bé. Cardedeu, centre de l’univers. La casa i el fanal són pur Peeping Tom, i el fum suspès en l’aire crea una atmosfera de somni. És aquest tipus de teatre visual el millor exemple del Zeitgeist, l’esperit del nostre temps? Sense missatge, gens problemàtic, amb una mirada política totalment absent… Les fotos, això sí, són precioses.

Oriol Puig Taulé, Núvol, 30 juliol 2025

